Publikum havde, traditionen tro, samlet sig om Skovbakkevej, da mellem 226 løbere, klokken 13 blev sluppet løs fra Stolpedalskolen og ud på den 6,9 kilometer lange rundtur rundt i området omkring Hasseris og Skovdalen. I galleriet ovenfor, kan du se masser af billeder fra løbet, og løbernes kamp for at overkomme Skovbakkevej - rundturens ubestridte højdepunkt, der koster både blod, sved og tårer for løberne. Ruten skulle tilbagelægges seks gange, og efter 2 timer, 47 minutter og 59 sekunder løb Søren Rasmussen som den første over målstregen. På kvindesiden blev det Stine Rex, der som den første løb over målstregen. Det gjorde hun i tiden 3 timer, 25 minutter og 6 sekunder.

Opsummering:
202 mænd og 24 kvinder kastede sig fredag ud i det hårde påskemarathon. Se alle billederne.